શુક્રવારે કાવડિયાએ ઉત્તર પ્રદેશના મુઝફ્ફરનગરમાં એક કારની તોડફોડ કરી હતી. કાર પર કાવડિયાના હુમલામાં તેમાં પ્રવાસ કરી રહેલાં લોકોને ઈજા પહોંચી હતી. હાલ ચાલી રહેલી કાવડયાત્રામાં ભાગ લેનારા દ્વારા સડકો પર મુક્તપણે આચરાતી હિંસા સામે પોલીસનાં મૌનની આકરી ટીકા થઈ રહી છે. સોશિયલ મીડિયા પર પોલીસની નિષ્ક્રિયતા સામે સવાલો ઉઠાવવામાં આવી રહ્યા છે. દરમિયાન બુધવારે દિલ્હીમાં કાર પર હુમલો કરનારા એક કાવડિયાની પોલીસે ધરપકડ કરી છે. રાહુલ બિલ્લા નામનો આ કાવડિયો દિલ્હીના ઉત્તમનગરનો રહેવાસી છે. બેરોજગાર અને નિરક્ષર રાહુલ ચોરીના ગુનાસર જેલયાત્રા પણ કરી આવ્યો છે. ૨૦૧૪માં તેને જામીન પર મુક્ત કરાયો હતો.